CELEX: 62002TA0236
Language: da
Date: 2011-09-14 00:00:00
Title: Sag T-236/02: Rettens dom af 14. september 2011 — Marcuccio mod Kommissionen (Hjemvisning til Retten efter annullation — personalesag — tjenestemænd — beskæftigelse i et tredjeland — omplacering af stillingen og dens indehaver — ret til forsvar — erstatningssag — fuld prøvelsesret)

22.10.2011   
            
            
               DA
            
            
               Den Europæiske Unions Tidende
            
            
               C 311/31
            
         Rettens dom af 14. september 2011 — Marcuccio mod Kommissionen
   (Sag T-236/02) (1)
   
   (Hjemvisning til Retten efter annullation - personalesag - tjenestemænd - beskæftigelse i et tredjeland - omplacering af stillingen og dens indehaver - ret til forsvar - erstatningssag - fuld prøvelsesret)
   2011/C 311/51
   Processprog: italiensk
   
      Parter
   
   
      Sagsøger: Luigi Marcuccio (Tricase, Italien) (ved advokat L. Garofalo)
   
      Sagsøgt: Europa-Kommissionen (ved J. Currall og C. Berardis-Kayser, som befuldmægtigede, bistået af advokat A. Dal Ferro)
   
      Sagens genstand
   
   Dels en påstand om annullation af Kommissionens afgørelse af 18. marts 2002, hvorved sagsøgeren blev omplaceret fra Generaldirektoratet for Udvikling, Kommissionens delegation i Luanda (Angola), til samme generaldirektorat i Bruxelles, af alle forudgående, konnekse og/eller afledte, retsakter, i særdeleshed de retsakter, der vedrører en eventuel ansættelse af en anden tjenestemand i sagsøgerens stilling, samt af Kommissionens skrivelser af 13. og 14. november 2001 og af udtalelsen eller udtalelserne fra Styringsudvalget for Kommissionens Delegationer, dels en påstand om tilkendelse af de tillæg, der var forbundet med sagsøgerens tjeneste i Angola, samt tilkendelse af en erstatning for det lidte tab.
   
      Konklusion
   
   
               1)
            
            
               Europa-Kommissionens afgørelse af 18. marts 2002, hvorved sagsøgeren blev omplaceret fra Generaldirektoratet for Udvikling, Kommissionens delegation i Luanda (Angola), til samme generaldirektorat i Bruxelles (Belgien), annulleres.
            
         
               2)
            
            
               I øvrigt frifindes Europa-Kommissionen.
            
         
               3)
            
            
               Europa-Kommissionen bærer sine egne omkostninger og betaler de omkostninger, som Luigi Marcuccio har afholdt i sagen.
            
         
      (1)  EUT C 233 af 28.9.2002.